
REFERAT DE APROBARE A PROIECTULUI DE HOTĂRÂRE
privind aprobarea Studiului de Fezabilitate pentru obiectivul „Reabilitarea liniilor de tramvai şi modernizarea tramelor stradale  in municipiul Timişoara, Traseu 2, Calea Stan Vidrighin”


1. Descrierea situatiei actuale
  Proiectul „Reabilitarea liniilor de tramvai şi modernizarea tramelor stradale  in municipiul Timişoara, Traseu 2, Calea Stan Vidrighin” face parte dintr-o abordare complexa care vizeaza cresterea calitatii sistemului de transport public in Municipiul Timisoara. 
		
2. Schimbari preconizate și rezultate așteptate
Obiectivul general al proiectului este aducerea starii zonei la un nivel optim de utilizare din punct de vedere al traficului rutier si amenajarea spatiilor destinate deplasarii pietonilor si biciclistilor. Prin realizarea lucrarilor propuse se urmareste cresterea confortului calatorilor care utilizeaza transportul public, marirea vitezei mijloacelor de transport in comun, asigurarea unei parti carosabile fiabile, care sa corespunda capacitatii de preluare a traficului din zona, amenajarea pistelor de biciclisti in afara carosabilului, amenajarea trotuarelor pentru a asigura o zona atractiva pentru persoanele care se deplaseaza pe jos si, nu in ultimul rand, amenajarea spatiilor verzi adiacente caii de tramvai si trotuarelor.
 In aceste conditii este necesară adoptarea unei hotărâri de consiliu local pentru aprobarea Studiului de Fezabilitate, a indicatorilor tehnico – economici, precum şi anexa cuprinzând descrierea sumară a investiției, conform proiectului nr.51/2018 întocmit de SC HENZA BUSINESS SRL.

3. Concluzii
            Consider necesar și oportun  aprobarea proiectului de hotărâre privind aprobarea Studiului de Fezabilitate pentru obiectivul „Reabilitarea liniilor de tramvai şi modernizarea tramelor stradale  in municipiul Timişoara, Traseu 2, Calea Stan Vidrighin”.

